**מארי קונדו** (ביפנית: **近藤 麻理恵**, באנגלית: **Kondō Marie**; נולדה ב-9 באוקטובר 1984) היא יועצת סדר וארגון וסופרת יפנית.

קונדו כתבה ארבעה ספרים על ארגון וסדר, אשר נמכרו ביחד במיליוני עותקים ותורגמו מיפנית לשפות רבות, ובכלל זה קוריאנית, סינית, ספרדית, אינדונזית, צרפתית, גרמנית, שוודית, פורטוגזית, אנגלית ועברית. בפרט, ספרה "סוד הקסם היפני" (*The Life-Change Magic of Tidying Up*, ‏ 2011) פורסם בלמעלה מ-30 מדינות, היה רב-מכר ביפן ובאירופה, ופורסם בארצות הברית בשנת 2014.

קונדו נבחרה בתור אחד מ-100 האנשים המשפיעים ביותר של מגזין הטיימס בשנת 2015.

רקע
---

 קונדו בשנת 2015.
קונדו אומרת שהיא התעניינה בסדר וארגון מאז ילדותה. כשהייתה בחטיבת הביניים, נהגה קונדו לרוץ לתוך הכיתה כדי לסדר מדפי ספרים בעוד חברי הכיתה שלה שיחקו בשיעור חינוך גופני. בכל פעם שהיו בחירות לתפקידים בכיתה, היא לא ביקשה להיות נציגת הכיתה או אחראית להאכלת חיות המחמד. במקום זאת, היא השתוקקה להיות אחראית למדף הספרים כדי להמשיך ולסדר ספרים. קונדו אמרה שחוותה פריצת דרך בעניין הסדר והארגון יום אחד: "הייתי אובססיבית בנוגע למה שאני יכולה לזרוק. יום אחד הייתה לי התמוטטות עצבים והתעלפתי. הייתי מחוסרת הכרה במשך שעתיים. כאשר חזרתי להכרתי שמעתי קול מסתורי, כמו איזה אליל-סדר שאמר לי להסתכל על הדברים שלי יותר מקרוב, והבנתי את הטעות שלי: רק חיפשתי דברים לזרוק. מה שאני צריכה לעשות זה למצוא את הדברים שאני רוצה לשמור. זיהוי הדברים שגורמים לך אושר: זוהי העבודה של סדר וארגון."

קונדו בילתה חמש שנים כמשמשת במקדש שינטו. היא הקימה את העסק שלה לייעוץ בנושא סדר וארגון בגיל 19, כאשר הייתה סטודנטית לסוציולוגיה באוניברסיטה הנוצרית של טוקיו.

שיטת קון-מארי
-------------

שיטת הארגון של קונדו ידועה כשיטת קון-מארי, והיא מורכבת מאיסוף כל חפציו של אדם, קטגוריה אחת בכל פעם, (בגדים, ספרים, ניירת, קומונו וסנטימנטלי) ולאחר מכן מיונם ושמירה רק של הדברים ש"מציתים שמחה" (tokimeku *‎– とき めく*, המילה ביפנית, פירושה "לרטוט, לפעום, לדפוק"), ובחירת מקום לכל חפץ מאותו זמן ואילך.

קונדו אומרת, כי השיטה שלה קיבלה באופן חלקי את השראתה ממסורת דת השינטו העממית היפנית. ניקוי וארגון דברים כראוי יכול להיות תרגול רוחני בשינטו, אשר עוסקת באנרגיה או ברוח האלוהית של דברים (*kami*) ובדרך הנכונה לחיות (*kannagara*). קונדו מעבירה סמינרים בעולם בהם היא מכשירה יועצים ויועצות ללוות אנשים בשיטה שהמציאה. כיום בישראל ישנן 7 יועצות קון מארי מוסמכות - סיוון גונן, ענבל קפלן, אלי מאור, דנה הורוביץ, אנאבל קופרלי, שרית סלע והילה קמפר פילוסוף.

הופעות בתקשורת
--------------

דרמה טלוויזיונית בת שני חלקים, המבוססת על קונדו ועל עבודתה, צולמה בשנת 2013. קונדו העבירה הרצאות רבות ונתנה הופעות רבות בטלוויזיה. היא פרסמה סדרה של קטעי וידאו המלמדים את "הדרך הטובה ביותר לקפל למען המראה המושלם".

ב-1 בינואר 2019 החלה נטפליקס לשדר סדרה בשם "עושים סדר עם מארי קונדו" (*Tidying Up with Marie Kondo)*. בסדרה, קונדו מבקרת בכמה בתים מלאי אי-סדר של משפחות אמריקאיות ומנחה אותן בסידור בתיהן בשיטת קון-מארי שלה.

חיים אישיים
-----------

קונדו נשואה לטאקומי קאוואהרה (Takumi Kawahara). לבני הזוג שלושה ילדים.

נכון לשנת 2019, היא ומשפחתה מתגוררים בלוס אנג'לס, קליפורניה.

קישורים חיצוניים
----------------

ויקישיתוף מדיה וקבצים בנושא **מארי קונדו** בוויקישיתוף
* 

* אתר האינטרנט הרשמי של מארי קונדו (באנגלית)
* מארי קונדו, ברשת החברתית פייסבוק

* מארי קונדו, ברשת החברתית אקס (טוויטר)

* מארי קונדו, ברשת החברתית אינסטגרם

* מארי קונדו, סרטונים בערוץ היוטיוב

* מארי קונדו, ברשת החברתית Goodreads
* אתר למנויים בלבד טאפי ברודסר־אקנר, הניו יורק טיימס, כוהנת הסדר היפני מארי קונדו מכריזה מלחמה על הברדק, באתר הארץ, 3 באוגוסט 2016
* גלי וינרב, ‏יש לכם ג'אנק בבית? מארי קונדו תעזור לכם לנקות הכול. גם את הנפש, באתר גלובס, 18 ביולי 2019

הערות שוליים
------------

1. 1 2 3 4  "Kissing Your Socks Goodbye: Home Organization Advice from Marie Kondo". *The New York Times*. נבדק ב-26 באוקטובר 2014. `{{cite news}}`:  (עזרה)
2. ↑  "Gramedia.com – Marie Kondo, "The Life Changing Magic Of Tidying Up" (Indonesian Version)". Gramedia Indonesia – Online books. 2018. נבדק ב-31 במרץ 2018. `{{cite web}}`:  (עזרה)
3. 1 2 3  Maloney, Jennifer; Fujikawa, Megumi (26 בפברואר 2015). "Marie Kondo and the Cult of Tidying Up". *Wall Street Journal*. נבדק ב-1 במרץ 2015. `{{cite web}}`:  (עזרה)
4. ↑  Jamie Lee Curtis (2015). "Marie Kondo". Time Magazine. נבדק ב-16 במאי 2017. `{{cite web}}`:  (עזרה)
5. 1 2 3  "Marie Kondo is the maiden of mess". Theaustralian.com.au. נבדק ב-26 באוקטובר 2014. `{{cite web}}`:  (עזרה)
6. ↑  Maguire, Katy (7 ביולי 2016). "6 surprising things about Marie Kondo and her life-changing method". Well+Good LLC. נבדק ב-13 באוגוסט 2016. `{{cite web}}`:  (עזרה)
7. ↑  "Japanese-English translation: tokimeku: Dictionary". *kanjijapanese.com*. נבדק ב-1 במרץ 2015. `{{cite web}}`:  (עזרה)
8. 1 2  "Japan's 'queen of clean' promotes benefits of a tidy home". *The Globe and Mail*. נבדק ב-26 באוקטובר 2014. `{{cite web}}`:  (עזרה)
9. ↑  "How KonMari's phenomenal book can help put your house in order". Japantimes.co.jp. נבדק ב-26 באוקטובר 2014. `{{cite web}}`:  (עזרה)
10. ↑  אתר למנויים בלבד Danielle Demetriou, ‏Japan's decluttering guru says she is on a mission to 'organise the world', The Telegraph, 16 January 2016
11. ↑  "人生がときめく片づけの魔法". ntv.co.jp. נבדק ב-7 במרץ 2015. `{{cite web}}`:  (עזרה)
12. ↑  "As Marie Kondo gets her own Netflix show, can she help me tidy up?". iNews. 31 בדצמבר 2018. נבדק ב-12 בינואר 2019. `{{cite web}}`:  (עזרה)
13. 1 2  Fujikawa, Megumi (9 באוגוסט 2017). "Should You Kondo Your Kids?". *Wall Street Journal*. נבדק ב-9 באוגוסט 2017. ...2-year-old Satsuki Younger sister Miko, 10 months, Ms. Kondo’s husband, Takumi Kawahara, 33, ... `{{cite web}}`:  (עזרה)
14. ↑   טוניה ג. סניידר. הסיבות האמיתיות לכך שהקסם משנה-החיים של מרי קונדו לא עובד בשביל הורים. *וושינגטון פוסט*, 14 בינואר 2016.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007571038405171
* BIBSYS: 1453362517401
* BnF: cb16953656k (data)
* CiNii: DA1855807X
* GND: 1089695640
* ISNI: 0000 0003 7573 0131
* LCCN: n2014025714
* LNB: 000231266
* MusicBrainz: d736ed2f-c94a-4559-9733-8bb9b8fdc01a
* NDL: 01232466
* NKC: xx0197649
* NLK: KAC201112557
* NSK: 000659209
* NTA: 390721212
* RERO: 02-A023398976
* SUDOC: 185399177
* VIAF: 252504981
* WorldCat: lccn-n2014025714

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מארי קונדו"**.